*دافغانی سرې میاشتې ټولنې له لوری د نورستان ولایت په څلورو ولسوالیو کې له ٣٤٠ کونډو او بی سرپرسته کورنیو سره دژمنۍ البسې او د کرامت کیټ مرسته ترسره شوه* د روان ۱۴۴۵ سپوږمیزکال د جمادی الثانی میاشتې په ٢٩مه او د رجب میاشتې په اوله نېټه د افغانی سرې میاشتې ټولنې له لوری د نورستان ولایت برګمټال، کامدیش، نورګرام او دواب ولسوالیو کې له ٣٤٠ کونډو او بی سرپرسته کورنیو سره د ژمنۍ البسې او د کرامت کیټ مرسته ترسره شوه. یاده مرسته چې د نړیوال فدراسیون (IFRC) له لوری چمتو شوې وه چې هرې کورنۍ ته یو د کرامت کیټ چې په یاد کیټ کې ٣ دانې روجایانې، ٤ جوړی جرابی، ١ دانه د سر وینځلو شامپو، ٢ دانې جان پاک یو غټ یو وړوکی، ١ جوړه څپلۍ، ١ دانه ښځینه پټو، ١ دانه ښځینه حیجاب، ١ ډبی وسلین، ١ دانه ږمنځ، ٦ کلچې ډیټول صابون، ٦ کلچې د جامو وینځلو صابون، ١ دانه ناښونګیر، ٢ دانې د غاښونو کریم شامل وو په ژمنې البسه کې ۲ د ماشومانو جامپرونه، ۴ دانې د نارینه او ښځینو جامپرونه، ۲ دانې ښځو ژمنی پټوان، ۲ دانې نارینو ژمنی پټوان، ٤ جوړې د نارینه او ښځینو بوټان، ۱۲ جوړې د نارینه،ماشومانو او جینکو جورابې، ۴ دانې د ماشومانو خولۍ،او ۴ دانې د ماشومانو او جینکو بنینونه شامل وو. د ختیځ زون رٸیس مولوی قمرګل(نصرت)او د ختیځ زون د حوادثو عمومی مدیر فاروق (رحمت) د یادی ویشل شوی مرستې څخه نظارت ترسره کړو یاده مرسته به په راتلونکې ورځو کې د مرکز په شمول په پاتې دری ولسوالیو کې هم ترسره شې. دیادونی وړ ده چې په ولسوالیو کې د انټرنیټ نشتون له وجې راپور ځنډ شو۔ نصرت الله (ناړیوال) د نورستان سرې میاشتې نماینده ګۍ ریاست د نشراتو مدیر